Kansalaisopiston seinämaalaus, Varkaus, 1992.
**Hannu Paavali Lukin** (s. 23. lokakuuta 1963 Keitele) on suomalainen taidemaalari, kuvataiteilija ja taideopettaja. Hän on kotoisin Savosta, Keiteleeltä, mutta hänen sukunsa on lähtöisin Lunkulansaaresta Laatokan Karjalasta. Lukin opiskeli Limingan taidekoulussa vuosina 1980–1982 ja Kuvataideakatemiassa vuosina 1982–1986. Hän debytoi taiteilijana Kuopiossa vuonna 1981. Sen jälkeen hänellä on ollut näyttelyitä eri puolilla maailmaa lähes 80.

Lukin tekee isokokoisia maalauksia varma- ja isolyöntisen ekspressionismin hengessä. Häntä on luonnehdittu koloristiseksi ekspressionistiksi. Hän työskentelee nopeasti ja aggressiivisesti eikä suunnittele teoksiaan etukäteen, vaan pyrkii nopeisiin havaintoihin. Lukin on romantikko, etsii kauneutta ja kertoo maalauksillaan tarinoita ja hänen jokaiseen teokseensa liittyy tarina, jota kuva jää kertomaan. Myös läsnäolo on hänelle tärkeää. Hänen maalauksissaan esiintyy niin uhkeita naisia, työläisiä kuin lakeus- ja vuoristomaisemiakin. Hän tekee enimmäkseen akryyli- ja öljymaalauksia, mutta myös veistoksia ja valokuvia. Tyylillisesti Lukinin on esitetty olevan sukua myös Limingassa työskennelleelle Vilho Lammelle ja erityisesti Lammen voimakkaan ekspressionistiselle nuoruuden tuotannolle.

Lukin on Taidemaalariliiton ja Oulun taiteilijaseura 63 Ry:n jäsen. Hän on toiminut taideaineiden opettajana Varkauden kansalaisopistossa vuosina 1987–1991 ja maalauksen opettajana Limingan taidekoulussa vuodesta 1991. Lukin palauttaa kuvan tekemisen sukupolvien väliseksi yhteistyöksi ja hänen mukaansa kuvan tekeminen voisi olla yhteinen linkki vanhempien ja nuorempien välillä. Opetustyön ja oman taiteellisen työnsä välillä olevan ajankäytön ristiriidan hän on ratkaissut matkustamalla vuosittain maalaamaan Eurooppaan tai rakastamiinsa Välimeren maisemiin: Italiaan, Ranskaan tai Espanjaan. Euroopan lisäksi Lukin on matkustanut maalaamassa muotokuvia Intiassa, Kiinassa ja Thaimaassa. Vuoden 2011 näyttely painottui eläinaiheisiin.

Lukin asuu ja työskentelee Limingassa.

Julkisia teoksia
----------------

* Varkauden kansalaisopiston seinämaalaus
* Puurtilan koulun seinämaalaus
* Heinäveden kunnantalo
* Oras, Helsinki
* Maaningan kunnantalo
* Saarelan veistospuisto

Lähteet
-------

1. 1 2 3  Kuvataiteilijamatrikkeli *kuvataiteilijamatrikkeli.fi*. Viitattu 9.4.2008.
2. ↑  Soile Seppä: Lukin loihtii elävän hengen maalauksiinsa *Pohjolan Sanomat*.  27.4.2009. Viitattu 8.3.2011.
3. 1 2 3 4 5  Hannu Lukin *eemil.fi*. Yläsavolaiset kuvataiteilijat. Viitattu 29.4.2008.
4. 1 2 3 4  Jussi Vilkuna: Hannu Lukin, kuin nuori Jumala *Kaltio*.  Lokakuu 2003. Viitattu 30.1.2009.
5. ↑  Orvokki Vääriskoski: Kolmikko valtasi Wanhan *Suur-Keuruu*.  8.8.2008. Viitattu 8.3.2011.
6. ↑  Pessi Rautio: Hannu Lukin - Nettinäyttely - maalauksia/paintings *Helsingin Sanomat*. galleriat.net. Viitattu 9.4.2008.
7. 1 2  Soile Seppä: Näyttely, josta ei tarvitse tyhjänä palata *Pohjolan Sanomat*.  4.10.2010. Viitattu 4.3.2011.
8. ↑  Широкий мост - Выставка финских художников Leveä Silta - Suomalaista kuvataidetta 24.8 - 24.9.2004 Karjalan Tasavallan Taidemuseo Petroskoi. Viitattu 9.4.2008.
9. 1 2  Lukin, Hannu (1963-) Varkauden kaupunki. Viitattu 29.4.2008.
10. ↑  Timo Valjakka: Lukin loihtii elävän hengen maalauksiinsa *Helsingin Sanomat*.  26.10.2008. Viitattu 8.3.2011.
11. ↑  Taidemaalariliiton jäsenet Taidemaalariliitto. Viitattu 9.4.2008.
12. ↑  Lukin, Hannu Oulun taiteilijaseura 63 Ry. Viitattu 29.4.2008.
13. ↑  Lapset taiteen parissa Limingassa  10.12.2008. YLE. Viitattu 30.1.2009.
14. ↑  Kaltion 4-5/2010 kansitaiteilija Hannu Lukin *Kaltio*. Viitattu 8.3.2011.
15. ↑  Hannu Lukin - Maalauksia Intiasta 22.10. - 9.11.08 Taidemaalariliitto. Viitattu 30.1.2009.
16. ↑  Hannu Lukin - Nettinäyttely - Curriculum Vitae *galleriat.net*. galleriat.net. Viitattu 9.4.2008.

Aiheesta muualla
----------------

* Hannu Lukinin kotisivut
* Hannu Lukin taiteilijamatrikkelissa
* Hannu Lukin maalaa Limingan kunnanjohtaja Pekka Rajalan muotokuvaa (video)